OpenLLM-France/wikimedia huggingface dataset:
# Wajid

Wajid (somali Waajid) és un poble de la regió de Bakool a Somàlia, capital de districte. Està situada a 302 kilòmetres al nord-oest de Mogadiscio, a 78 kilòmetres al sud-oest de la capital regional Xuddur, i a 69 kilòmetres al sud-est de la frontera amb Etiòpia. El districte tenia 36.995 habitants (2004)
El districte és una àrea rural de clima àrid o semi àrid; la majoria de la població viu de la ramaderia i de les collites, especialment la melca
Des del 2006, Wajid ha estat greument afectada per l'escassetat i el conflicte unit a la sequera i males collites han produït manca d'aliments
El juliol del 2006, Wajid fou ocupat per forces etíops als inicis de la intervenció d'Etiòpia a Somàlia. L'agost del 2008, forces dels Mujahideen Youth Movement es van enfrontar a la milícia local i la ciutat sembla estar ara en mans dels islamistes. L'agost del 2008 es va informar que el percentatge de malnutrició al districte de Wajid era dels més alts de Somàlia

## Referències

* ↑ FSAU (n.d.), 'Somalia: District population and density, 2004 (map)', FSAU Somalia. Trobat el 9 de juny del 2008.
* ↑ Action Contre la Faim 2007, 'Anthropometric and retrospective mortality survey, children aged 6 to 59 months, Wajid Town and surroundings, Bakool – Somalia', Action Contre la Faim, December, pp. 8-9. trobat el 9 de juny del 2008.
* ↑ Shepherd-Johnson, D. 2006, 'Somalia afflicted by worst drought in decade' Arxivat 2008-09-11 a Wayback Machine., UNICEF Newsline, 8 de febrer. Trobat el 9 de juny del 2008.
* ↑ BBC News 2006, 'Ethiopians enter new Somali town', BBC News, 22 de juliol. Trobat el 9 de juny del 2008.
* ↑ Press TV 2008, 'Eight killed in Somalia clashes' Arxivat 2011-05-21 a Wayback Machine., Press TV, 12 agost. Trobat el 13 d'agost del 2008
* ↑ Hussein, M.O. 2008, 'Confrontation at Wajid district in Bakool region' Arxivat 2008-12-03 a Wayback Machine., Somaliweyn, 13 agost. Trobat el 14 d'agost de 2008.
* ↑ FSAU 2008, 'FOOD SECURITY AND NUTRITION BRIEF: Focus on Early Warning for Deepening Crisis' Arxivat 2008-11-20 a Wayback Machine., FSAU Somalia, 22 d'agost. Trobat el 25 d'agost del 2008.

## Vegeu també

* Bakool

## Enllaços externs

* Fotos de Wajid a Panoramio Arxivat 2014-01-19 a Wayback Machine..
# Agrupación Deportiva Sala 10

La Agrupación Deportiva Sala 10 és un club de futbol sala espanyol de la ciutat de Saragossa, que ha jugat a la Primera divisió de la LNFS.
El club va ser fundat l'any 1987. El club participà inicialment a les competicions de la Federació Espanyola de Futbol Sala, competició en la qual es proclamà campió de Copa la temporada 1990-91. Quan l'any 1998 desaparegué el Sego Zaragoza, el club es convertí en el principal club de la ciutat. Debutà a la Divisió d'Honor de la LNFS la temporada 1999-00.

## Palmarès

* Copa espanyola de futbol sala de la FEFS:
** 1990-91
* Segona Divisió de la LNFS:
** 1998-99, 2001-02

## Referències

* ↑ «PLANTILLA AD SALA 10» (en castellà). LNFS. [Consulta: 9 març 2023].
* ↑ «Plantilla 22-23» (en castellà). AD Sala 10. Arxivat de l'original el 9 de març 2023. [Consulta: 9 març 2023].
* ↑ Das Neves, Jesús «Dos ligas, dos reglamentos, dos federaciones» (en castellà). Doble penalti : la revista del futbol sala, Nº 163, 2012, pàg. 37-39. ISSN: 1136-4812 [Consulta: 25 març 2024].
* ↑ «Històric» (en castellà). LNFS. [Consulta: 26 març 2024].
# Agustín Medina Delgado

Agustín Medina Delgado, més conegut com a Agus Medina (8 de setembre de 1994), és un futbolista professional català que actualment juga a l'Albacete Balompié.

## Trajectòria esportiva

Format al Jàbac Terrassa, amb 14 anys va ser fitxat com a juvenil pel València FC després de veure'l jugar en un torneig a Oviedo. A València va jugar de central i com a pivot defensiu i va arribar a ser el capità de l'equip juvenil.
Al CE Sabadell, provinent de l'equip filial, on la temporada 2013-2014 va aconseguir l'ascens a la Tercera Divisió. El jugador destaca pel seu treball defensiu i la seva velocitat. El juliol de 2014 va renovar per una temporada amb el CE Sabadell, amb opció a dues més. Entre les seves influències es troba l'estil de Zidane i Piqué.

## Referències

* ↑ «Conoce a nuestro próximo rival: CE SABADELL FC». Betisweb. Betís. Arxivat de l'original el 26 d'agost 2014. [Consulta: 22 agost 2014].
* ↑ Albacete, La Tribuna de. «Agus Medina llega al Albacete desde la Ponferradina» (en spanish), 23-07-2023. [Consulta: 15 abril 2024].
* 1 2 Gómez, H. «Agus: uno de los canteranos 'captados' por el Valencia CF en los últimos años». PlazaDeportiva. Arxivat de l'original el 28 de novembre 2014. [Consulta: 22 agost 2014].
* ↑ «Agus Medina da el salto al primer equipo del Sabadell». Sport, 04-07-2014 [Consulta: 22 agost 2014].
* ↑ «Agustín Medina Delgado». Web. LFP. [Consulta: 22 agost 2014].
* ↑ «Agus Medina renova pel CE Sabadell». CE Sabadell, 04-07-2014 [Consulta: 22 agost 2014]. Arxivat 26 August 2014$^{[Datemismatch]}$ a Wayback Machine. «Còpia arxivada». Arxivat de l'original el 2014-08-26. [Consulta: 22 agost 2014].
* ↑ «El defensa del filial Agus Medina da el salto al primer equipo del Sabadell». El Mundo Deportivo, 04-07-2014 [Consulta: 22 agost 2014].

## Enllaços externs

* Agustín Medina Delgado a BDFutbol
* Agustín Medina Delgado a La Preferente (castellà)
* Agustín Medina Delgado, Fitxa a Soccerway
# Fiódor Iurtxikhin

Fiódor Nikolàievitx Iurtxikhin (rus: Фёдор Николаевич Юрчихин; nascut el 3 de gener de 1959), és un cosmonauta rus i pilot de proves de RSC Energia que va volar en tres vols espacials. EL seu primer vol espacial va ser en una missió de 10 dies en el Transbordador Espacial, el STS-112. El seu segon vol va ser una estada de llarga duració a bord de l'Estació Espacial Internacional (ISS) com a Enginyer de Vol per a l'Expedició 15; per a aquesta missió, va ser llançat en una nau Soiuz TMA-10. La seva missió més recent va ser una altra estada de llarga duració a bord de l'ISS, com a tripulant de l'Expedició 24 / 25. Per a aquesta missió, va ser llançat a través d'una nau Soiuz TMA-19, i va aterrar el novembre de 2010, també amb la TMA-19. Va estar col·laborant en més de 370 dies a l'espai.

## Enllaços externs

* Fyodor Yurchikhin
* Spacefacts Biography of Fyodor Yurchikhin
# Shane Abbess

Shane Abbess és un cineasta australià més conegut per fer les pel·lícules Gabriel i Infini.
Durant un temps va estar vinculat a dirigir Codi font i The Dark Crystal 2.

## Filmografia

* Gabriel (2007) – escriptor, productor, director
* Infini (2015) – escriptor, productor, director
* Terminus (2015) – productor executiu
* The Osiris Child: Science Fiction Volume One (2016) - escriptor, director

## Referències

* ↑ «Why Shane Abbess returned to Australia to make Infini after years away in Hollywood | Movie News | SBS Movies». Sbs.com.au, 07-08-2014. [Consulta: 6 maig 2017].
* ↑ Michael Bodey. «Shane Abbess: Method director’s seven-year itch». The Australian, 06-05-2015. [Consulta: 6 maig 2017].
* ↑ Oliver Pfeiffer. «Infini director Shane Abbess on bringing back classic sci-fi | SciFiNow – The World's Best Science Fiction, Fantasy and Horror Magazine». SciFiNow, 23-02-2015. [Consulta: 6 maig 2017].
# Marta Valdés González

Marta Valdés González (castellà: Marta Valdés) (l'Havana, 6 de juliol de 1934 - l'Havana, 3 d'octubre de 2024) va ser una compositora, guitarrista i intèrpret cubana. Les seves composicions han acabat consolidant-se com a imprescindibles dins del repertori cubà.
Considerada la figura més excel·lent de la segona generació del moviment filin, el seu estil compositiu situa a l'harmonia en relació dialèctica amb la melodia i el text, trencant amb la tendència establerta durant la dècada del 1950. Així, la seva obra es converteix en un pont cap a l'aparició d'una nova cançó a Cuba, tant en l'àmbit musical com en el poètic.
Les seves cançons han estat interpretades i portades a l'èxit per artistes com Vicentico Valdés, Bola de Nieve, Bebo Valdés, Freddy, Renée Barrios, Malena, Bobby Jiménez, Pablo Milanés, Sílvia Pérez Cruz, Mayte Martín, Chano Domínguez o Raúl Rodriguez.

## Referències

* ↑ «Día de dolor: falleció Marta Valdés» (en castellà), 06-10-2024. [Consulta: 7 octubre 2024].
* ↑ «Todo ser humano es un creador» (en castellà), 06-07-2022. [Consulta: 7 octubre 2024].
* ↑ Marquetti, Rosa. «Marta Valdés, desde su mundo» (en castellà), 06-10-2024. [Consulta: 7 octubre 2024].
* ↑ ValdésCompositora, Marta; Habana, guitarrista e intérprete cubana NombreMarta Emilia Valdés GonzálezNacimiento6 de julio de 1934La; LetrasOcupaciónCompositora, CubaNacionalidadCubanaAlma materFilosofía y. «Martha Valdés - EcuRed» (en castellà). [Consulta: 24 desembre 2019].
* ↑ «Marta Valdés: «Mis canciones están en buenas manos»» (en castellà), 15-08-2016. [Consulta: 24 desembre 2019].
* ↑ ValdésCompositora, Marta; Habana, guitarrista e intérprte cubana NombreMarta Emilia Valdés GonzálezNacimiento6 de julio de 1934La; LetrasOcupaciónCompositora, CubaNacionalidadCubanaAlma materFilosofía y. «Martha Valdés - EcuRed» (en castellà). [Consulta: 24 desembre 2019].
# Confederació Sindical de Treballadors de Catalunya

La Confederació Sindical de Treballadors de Catalunya (CSTC) fou un sindicat fundat l'any 1980 de la unió de diversos indicats: Solidaritat d'Obrers de Catalunya (SOC), Col·lectius de Treballadors (CCTT), Centre Autonomista de Dependents del Comerç i de la Indústria (CADCI), Sindicat Obrer de la Fusta i del Suro (SOFIS), Sindicat de Treballadors de la Garrotxa (STG) i Sindicat d'Unitat Sanitària (SUS). El 1983 es va acabar el procés constituent i el SOC va desaparèixer formalment i la CSTC va ocupar el seu espai.
Això no obstant, el 1985 la majoria de l'organització es va unir amb el Sindicat de Quadres de Catalunya, una organització sindical de l'entorn de Convergència Democràtica de Catalunya -tot i que amb moltes desavinences sindicals amb aquesta- formant la Confederació Sindical Catalana (CSC) de la qual el secretari general fou Lluís Llerinós i Gómez. Amb tot, la minoria va voler conservar l'organització com a sindicat de classe i el 1987 va formar la Coordinadora Obrera Sindical (COS), tot reclamant l'actiu, convenientment actualitzat, de la Confederació Sindical de Treballadors de Catalunya de la qual es declarava continuadora.

## Referències

* ↑ Difon la idea! Memòria gràfica de le'Esquerra Independentista. Adhesius 1969-2019. La Floresta: Pol·len Edicions, 2021, p. 105. ISBN 978-84-18580-15-4.
* ↑ Rúa Fernández, José Manuel. Convergència Democràtica de Catalunya i el món sindical [1974-1990] (tesi). Universitat de Barcelona, 2006.

## Enllaços externs

* Coordinadora_Obrera_Sindical, 1987 Arxivat 2011-12-17 a Wayback Machine.
* Història del sindicalisme nacional a Catalunya
# Aina

Aina fou un grup català de post hardcore amb influències melòdiques i reminiscències del so Dischord, format a Barcelona a l'inici del 1995 sota l'influx de bandes com Subterranean Kids, 24 Ideas i L'Odi Social. La intensitat dels seus concerts en directe i l'impacte de les seves composicions els convertiren en un grup de referència del rock independent de l'Estat espanyol amb projecció en els circuits de hardcore internacionals d'Europa i dels EUA, bo i creant un circuit de sales que immediatament després recorregueren grups com Standstill, No More Lies, Half Foot Outside, The Unfinished Sympathy o Tokyo Sex Destruction, i arribant a gravar una sessió en exclusiva per a John Peel a la BBC. Aina es reuní de nou el maig de 2018 per a realitzar quatre únics concerts.

## Membres

El 1996 s'estabilitzà la formació que romangué fins que el grup es dissolgué el 2003:
* Pau Santesmasses (bateria)
* Artur Estrada (veu i guitarra)
* Xavier «Titi» Sola (guitarra)
* Álvaro Sola (baixista)

## Discografia

La seva discografia, editada pel segell barceloní BCore Disc, la formen els elapés:
* Sevens (1996)
* Aina (1999)
* Bipartite (2001)
* Peel Session (EP, 2003)
* Chrysantemum (EP, 2003)

## Referències

* ↑ «Aina | enciclopèdia.cat». [Consulta: 15 febrer 2020].
* ↑ Viana, Israel. «Cuanta más mierda comíamos, más felices éramos». El Salto, 07-05-2018. [Consulta: 15 febrer 2020].
* ↑ «Aina». BCore Disc. [Consulta: 15 febrer 2020].
# Blathmac

Blatmac (c.750 - † c.825) fou un monjo irlandès de l'edat mitjana. Va ser martiritzat al voltant del 825 a l'abadia d'Iona. La seva biografia va ser escrita per Walafrid Estrabó, l'abat benedictí de Reichenau.
D'acord amb l'Enciclopèdia Catòlica, era el fill d'una família noble i des de jove va mostrar vocació religiosa i àdhuc desitjat el martiri. El seu nom fou llatinitzat com Florentius, atès que en irlandès blath significa flor. El 824 entrà a l'orde dels columbans a Iona, i arribà a esdevenir abat, poc temps abans que els dans envaïssin Irlanda. Un matí, mentre celebrava missa, els escandinaus entraren a l'església del monestir i assassinaren els monjos. Sant Blatmac es negà a revelar on s'ubicava el sepulcre de Sant Columbà, que, de fet, era l'objecte del saqueig, i fou esquarterat als peus de l'altar.
El seu cos fou enterrat posteriorment amb solemnitat al lloc del martiri i, segons la tradició, a través de la seva intercessió han ocorregut nombrosos miracles. La data de la seva mort està registrada en els Annals d'Ulster el 825, però Jean Mabillon la ubica 36 anys abans. L'hagiografia feta per l'abat Estrabó es troba al Florilegium Insulae Sanctorum de Messingham.

## Referències

* ↑ Orde dels Benedictins. The Books of Saints (en anglès). Kessinger Publishing, 1921, p. 48.
* ↑ Catholic Encyclopedia (1913)/St. Blathmac
# Université Toulouse-I-Capitole

La Université Toulouse-I-Capitole és una de les tres universitats de Tolosa al sud-oest de França. La universitat, el president de la qual és Hugues Kenfack. La universitat se centra en les ciències socials (dret, ciències polítiques, economia, administració, etc).

## Graduats famosos

* Shelley McNamara, arquitecta i acadèmica irlandesa

## Referències

* ↑ Classement de Shanghai 2021. Toulouse, première université française, en économie

## Enllaços externs

* Université Toulouse-I-Capitole
# Broćanac

Broćanac és un poble del comtat de Karlovac (Croàcia). Comunica amb l'autopista D1.
El 2011 tenia 27 habitants.

## Referències

* ↑ DK. Croacia (Guías Visuales): Inspirate, planifica, descubre, explora (en castellà). DK, 2024-05-16, p. 218. ISBN 978-0-241-72451-4.
* ↑ «Croatian Census 2011 First Results» (en inglés). Arxivat de l'original el 2020-08-20. [Consulta: 2 juliol 2017].
# Ana Cecilia Dinerstein

Ana Cecilia Dinerstein (Buenos Aires, segle XX) és una sociòloga argentina i professora a la Universitat de Bath. És experta en teoria crítica i sociologia política, i és coneguda pel seu treball al voltant dels moviments socials a Amèrica Llatina i el camp de recerca que ha anomenat «política global de l'esperança». És una de una de les principals contribuents al corrent de pensament del marxisme obert.

## Referències

* ↑ «La creciente marea verde: la lucha por la justicia reproductiva en Argentina» (en espanyol europeu). CLACSO, 06-05-2021. [Consulta: 25 novembre 2024].
* ↑ Camps Calvet, Clara. «Entrevista Marxisme Obert». Catarsi Magazín, 21-11-2024. [Consulta: 25 novembre 2024].
# Otto Fickeisen

Otto Fickeisen (Ludwigshafen, Renània-Palatinat, 24 de desembre de 1879 – Königsbach, 15 de desembre de 1963) va ser un remer alemany que va competir cavall del segle xix i el segle xx.
El 1900 va prendre part en els Jocs Olímpics de París, on guanyà una medalla de bronze en la prova de quatre amb timoner com a membre de l'equip Ludwigshafener Ruderverein. Dotze anys més tard, als Jocs d'Estocolm guanyà la medalla d'or en aquesta mateixa prova, com a membre de l'equip Ludwigshafener Ruderverein.

## Referències

* ↑ «Otto Fickeisen Olympic Results». sports-reference.com. Arxivat de l'original el 3 de març 2012. [Consulta: 19 setembre 2015].
# Li deien Trinidad

Li deien Trinidad (títol original en italià: Lo chiamavano Trinità) és una pel·lícula italiana dirigida per Enzo Barboni, estrenada el 1970. Ha estat doblada al català.

## Argument

Un cowboy solitari, fi gallet, s'ajunta amb el seu germà que ha agafar la identitat d'un xèrif per robar els cavalls d'un home que vol fer fora una comunitat mormona de les seves terres.

## Repartiment

* Terence Hill: Trinita
* Bud Spencer: Bambino
* Farley Granger: El major Harriman
* Dan Sturkie: Tobias
* Gisela Hahn: Sarah
* Elena Pedemonte: Judith
* Ezio Marano: Grincheux
* Luciano Rossi: Timid
* Remo Capitani: Mezcal
* Riccardo Pizzuti: Jeff
* Steffen Zacharias: Jonathan

## Al voltant de la pel·lícula

* Aquesta pel·lícula marca la formació del duo còmic Spencer-Hill. Els dos actors havien interpretat ja tanmateix junts en tres westerns seriosos.
* Al principi, els crítics van ser bastant escèptics envers la pel·lícula, retraient-li entre altres que sigui molt xerraire.
* Amb aquesta pel·lícula Bud Spencer ha popularitzat el seu famós cop de puny-porra, un cop que, d'altra banda, l'actor havia efectuat una primera vegada per matar Terence Hill a Déu perdona... jo no!.

## Vegeu també

* Encara li deien Trinidad

## Referències

* ↑ esadir.cat. Li deien Trinidad. esadir.cat.
* ↑ «Lo chiamavano Trinità». The New York Times.
# SeatGeek Stadium

El SeatGeek Stadium és un estadi de futbol del poble de Bridgeview a la ciutat de Chicago a l'estat d'Illinois. Fins 2018 es deia Toyota Park i va canviar de nom per un canvi de patrocinador. De 2006 a 2019 era l'estadi del Chicago Fire, club de la Major League Soccer, que se'n van anar a l'estadi Soldier Field.
Inaugurat l'11 de juny del 2006, és un estadi d'estil europeu i té una capacitat per uns 20.000 espectadors. La construcció va costar més de 100 milions de dòlars. Està dissenyat per poder ser ampliat fins als 30.000 espectadors i per acollir concerts. Disposa de gespa natural. Les primeres files dels seients estan a menys de tres metres del terreny de joc i té pràcticament tots els seients coberts. També disposa de 42 llotges per executius, sis àmplies llotges de grup i de les oficines del club.

## Referències

* 1 2 3 «SeatGeek Stadium» (en anglès). The Stadium Guide. [Consulta: 19 novembre 2024].

## Enllaços externs

* SeatGeek Stadium - Lloc web oficial
# Aish HaTorah

Aish HaTorah (en hebreu: אש התורה) és una organització jueva i una ieixivà ortodoxa situada a la ciutat de Jerusalem.

## Història

La ieixivà Aish HaTorah va ser establerta a Jerusalem pel Rabí Noah Weinberg el 1974, després que aquest abandonés la ieixivà Ohr Somayach, de la qual havia estat cofundador anteriorment. L'organització treballa per involucrar als joves jueus en l'estudi i el descobriment del seu patrimoni. L'organització s'ha expandit pel món i actualment ofereix cursos educatius per a joves adults.

## Filosofia

Aish HaTorah segueix la tradició de les ieixives lituanes de l'Europa Oriental. El Rabí Weinberg va estudiar en una ieixivà lituana, encara que era el net d'un rabí hassídic. Els seus ensenyaments religiosos reflecteixen la influència de totes dues corrents del judaisme. Aish HaTorah es descriu a si mateixa com una organització pro-israeliana, i anima al poble jueu a visitar Israel i a connectar-se amb la terra i amb la seva història. La missió declarada de l'organització és "oferir als jueus de tots els orígens l'oportunitat de descobrir el seu patrimoni". Aish HaTorah és una organització ortodoxa. Els líders de l'organització han declarat que s'oposen a la retirada dels colons israelians de Judea i Samaria.

## Nom

El nom Aish HaTorah significa literalment: "El Foc de la Torà", aquest nom està basat en la història talmúdica del Rabí Akiva, un pastor analfabet de 40 anys, que posteriorment va esdevenir el savi més famós de la Mixnà.

## Programes

Aish HaTorah té diverses sucursals a l'estranger, ofereix seminaris, esdeveniments individuals, grups d'aprenentatge i programes d'estudi durant les vacances. A la ciutat de Jerusalem, la ieixivà ofereix classes per a principiants i programes d'estudi intensius a temps complet per a homes i dones jueus de tots els orígens i amb diversos nivells de coneixement. L'organització té un campus modern i un terrat amb vistes al Mont del Temple. També disposa d'un teatre que ofereix representacions dramàtiques. En 2013 es va inaugurar un centre sobre la història jueva, que va ser dissenyat per acollir 300.000 visitants a l'any. Aish HaTorah manté un seminari sobre la història i la filosofia del poble jueu.

## Referències

* ↑ Goldberg, J.J. «Is Israel Trying To Turn American Jews Into Orthodox Right-Wingers?», 16-08-2016.
* ↑ Powell, Michael «In Police Training, a Dark Film on U.S. Muslims». The New York Times, 23-01-2012.
* ↑ Simmons, Shraga. «Premier Educational Programs Amidst an Architectural Marvel Arxivat 2012-01-26 a Wayback Machine.». Aish.com. [Consulta: 23 desembre 2011].
# Hustle & Flow

Hustle & Flow és una pel·lícula estatunidenca dirigida per Craig Brewer, estrenada el 2005.

## Argument

DJay és en un moment crucial. Viure de maquinacions i d'expedients, sobreviure al dia sense perspectiva de futur, ja no n'hi ha prou a enfocar la trentena, quan volen els nostres somnis de joventut. Proxeneta per necessitat més que per vocació, DJay es busca una nova via d'urgència. Una trobada a l'atzar amb un vell amic, Key, enginyer de so aspirant a una carrera musical, desperta en ell un talent insospitat. DJay es llança febrilment en el rap free estil, posant en música la seva vida i les seves tribulacions d'hustler de Memphis. Un excèntric virtuós dels sintètics, Shelby, i dues "guanyadores", Shug i Nola, s'associen a la preparació de la primera demo de DJay, que aquest s'esforçarà a col·locar amb la superestrella rap, Skinny Black...

## Repartiment

* Terrence Howard: DJay
* Anthony Anderson: Key (Clyde)
* Taryn Manning: Nola
* Taraji P. Henson: Shug
* Dj Qualls: Shelby
* Paula Jai Parker: Lexus
* Elise Neal: Yevette
* Isaac Hayes: Arnel
* Ludacris: Skinny Black
* Jordan Houston: Tigga
* Bobby Sandimanie: Yellow Jacket
* Haystak: Mickey
* Claude Phillips: Harold
* Josey Scott: Elroy

## Al voltant de la pel·lícula

* La pel·lícula està dedicada a Sam Phillips, l'home que va descobrir Elvis Presley i va fundar Sun Records.

## Premis i nominacions
### Premis

* 2005: Festival de Cinema de Sundance: Premi del públic
* 2005: Festival de Cinema de Sundance: Premi de la millor fotografia
* 2006: Oscar a la millor cançó original per Jordan Houston, Cedric Coleman, Paul Beauregard amb "It's Hard Out Here for a Pimp"

### Nominacions

* 2005: Festival de Cinema de Sundance: Gran Premi del Jurat
* 2006: Oscar al millor actor per Terrence Howard
* 2006: Globus d'Or al millor actor dramàtic per Terrence Howard